ഫ്ളാറ്റില് മയക്കുമരുന്നും കഞ്ചാവുംബംഗളൂരുവില് കന്നഡ താരം സോണിയ അഗര്വാള് ഉള്പ്പെടെ കുടുതല് സെെലിബ്രിറ്റികള് അറസ്റ്റില് ബംഗളൂരു: മയക്കുമരുന്ന് കേസില് തെന്നിന്ത്യന് നടിയും മോഡലുമായ സോണിയ അഗര്വാളിനെ കസ്റ്റഡിയിലെടുത്ത് നര്ക്കോട്ടിക്ക് കണ്ട്രോള് ബ്യൂറോ എന്സിബി. മയക്കുമരുന്ന് ഉപയോഗിക്കുകയും സൂക്ഷിക്കുകയും ചെയ്തെന്ന കണ്ടെത്തലിനെ തുടര്ന്നാണ് കസ്റ്റഡിയിലെടുത്തത്. കന്നഡ നടന് ഭരത്, ഡിജെ ചിന്നപ്പ എന്നിവരേയും എന്സിബി കസ്റ്റഡിയിലെടുത്തിട്ടുണ്ട്. കര്ണാടക അതിര്ത്തിയില് നിന്ന് 21 കോടി രൂപ വിലവരുന്ന കഞ്ചാവ് ഇന്നലെ എന്സിബി പിടികൂടിയിരുന്നു. ഈ കേസുമായി ബന്ധപ്പെട്ടായിരുന്നു നടിയുടെ ഫ്ളാറ്റില് പരിശോധന നടത്തിയത്. ഇവിടെ നിന്നും 40 കിലോ കഞ്ചാവും എന്സിബി കണ്ടെടുക്കുകയും ചെയ്തു. നേരത്തെ കന്നഡ സിനിമാ മേഖലയില് വന് മയക്കുമരുന്ന് മാഫിയ പ്രവര്ത്തിക്കുന്നതായി ബംഗളൂരു പോലീസ് ഹൈക്കോടതിയില് റിപ്പോര്ട്ട് നല്കിയിരുന്നു. ബോളിവുഡ് താരം സഞ്ജന ഗല്റാണി അടക്കമുള്ളവരെ എന്സിബി കസ്റ്റഡിയിലെടുത്തിരുന്നു. ഈ കേസില് അന്വേഷണം പുരോഗമിക്കുകയാണ്. പിന്നാലെയാണ് സോണിയ അഗര്വാളും കുടുങ്ങുന്നത്.